|  |  |
| --- | --- |
| Møde den 14. september 2023  Lokale: 1520-732  Tidspunkt: *13.00-16.00*  Board of Studies of Natural Sciences  **Medlemmer**:  **Niels Lauritzen**  **Birgit Olesen**  **Aurelien Romain Dantan**  **Marianne Graves Petersen**  **Thomas Ulrich**  **Ove Christiansen**  **Hans Brüner Dein**  **Nina Hauvgaard Degn**  **Malene Siri Berg Jacobsen**  **Frederik Bryske Juhl**  **Hans Christian Hansen** | Referat  Møde 6-2023  BSNS |

Fraværende: Ove Christiansen, Marianne Graves Petersen

### Fra studievejledningen: Agnete Bie Westphael

### Fra studieadministrationen: chefkonsulent Bente Mattsson (referent)

1. **Godkendelse af dagsorden**
2. **Behandling af kursusudbud F24 jf. behandlingsliste (bilag: 30-2023)**

Kursusbeskrivelserne er tilgængelige i Course Catalogue Editor (CCE).

1. **Godkendelse af studieordningsændringer**
   1. Matematik: bilag 31-2023 Studieordningsændring Matematik, bilag 32-2023 Nuværende kassogram Matematik, bilag 33-2023 Fremtidigt kassogram Matematik
   2. **Nanoscience bilag 34-2023 Studieordning for bacheloruddannelsen i nanoscience, bilag 35-2023 To kursusbeskrivelser til den nye uddannelse – til orientering**

Studienævnet skal behandle forslagene til studieordninger, herunder eventuelle kursusbilag, som udfolder ændringerne. Kursusbilagene vil blive endeligt behandlede på mødet i oktober.

1. **Behandling af forslag til ny Bachelorstudieordning for Fysik samt Kandidatstudieordningen for Fysik. Bilag 36-2023 Studieordning for bacheloruddannelsen i fysik; Bilag 37-2023 Studieordnings for Kandidatuddannelsen i Fysik. De relevante kursusbilag fremgår af CCE under uddannelserne som nye kurser.**

Studienævnet skal behandle forslaget til studieordninger, herunder eventuelle kursusbilag, som udfolder ændringerne. Kursusbilagene vil blive endeligt behandlede på mødet i oktober. I relation til dette punkt henvises endvidere til den gennemgang af uddannelserne, som uddannelsesansvarlig Hans Fynbo lavede for studienævnet på mødet den 25. maj (møde 4-2023). Materialet kan genfindes på <https://aarhusuniversitet.sharepoint.com/sites/BoardofStudiesofNaturalSciences>

1. **Eventuelt**

**Ad.1. Godkendelse af dagsorden**

Dagsorden blev godkendt. Det blev besluttet at tage punkt 4 før punkt 3, da Aurelien Dantan skulle gå kl. 15.

**Ad.2. Behandling af kursusudbud F24 jf. behandlingsliste (bilag: 30-2023)**

De fremsendte kursusbeskrivelser blev behandlet jf. vedlagte behandlingsliste. Det blev aftalt, at de rettelser, der skal laves i enkelte kurser, ikke skal forelægges for studienævnet igen, og dermed kan godkendes administrativt.

**Ad.3. Godkendelse af studieordningsændringer**

* 1. Matematik: bilag 31-2023 Studieordningsændring Matematik, bilag 32-2023

TRL redegjorde kort for den ønskede ændring, som vil sikre, at der er øget fokus på programmering forud for valg af statistik-retning.

Studieordningsændringen blev godkendt.

* 1. Nanoscience bilag 34-2023 Studieordning for bacheloruddannelsen i nanoscience

TRL gennemgik baggrunden for ændringerne til bacheloruddannelsen i nanoscience. De to kurser i eksperimentelle nano-øvelser samles til et kursus, og det er hensigten, at de studerende skal ud i forskningsgrupper individuelt. Ændringerne vil give et bedre første studieår, og forhåbentligt sikre bedre gennemførsel. Der er medsendt foreløbige kursusbeskrivelser, som skal lægges ind i CCE og som derefter behandles på næste studienævnsmøde.

**Ad. 4. Behandling af forslag til ny Bachelorstudieordning for Fysik samt Kandidatstudieordningen for Fysik.**

Det fremsendte forslag til ny studieordning for bacheloruddannelsen i fysik blev godkendt, idet studienævnet hermed godkender de rammer, der er lagt for uddannelsen, herunder den nye kompetencebeskrivelse. Studienævnet vil på mødet i oktober behandle kursusudbuddet, herunder titler for de generisk navngivne kurser i diagrammet.

Det fremsendte forslag til ny studieordning for kandidatuddannelsen i fysik gav anledning til en nærmere drøftelse i studienævnet Nævnet udtrykker en bekymring for, at der i den nye studieordning alene er obligatorisk krav om gennemførelse af mindst et af tre kurser, som konstituerer basis for en retning/specialisering. Studienævnet ser meget gerne, at dette følges op af konkret vejledning om anbefalede kursusforløb således at faglig sammenhæng og progression sikres i kandidatforløbene fremover. Den detaljerede vejledningen skal ikke fremgå af studieordningen, men der kunne måske indføres en bemærkning herom i ordningen.

Studienævnet anerkender arbejdet med at udfolde kompetencebeskrivelserne bedre, og bemærker i den forbindelse at de studerendes digitale kompetencer måske kunne nævnes mere tydeligt

Med dette vil studienævnet indstille til dekanen at studieordningerne for bachelor-og kandidatuddannelsen i fysik godkendes.

1. **Eventuelt**

Intet